ईद मिलादुन्नबी का जलसा आयोजित
मकराना| शहरके नूरपुरा में सोमवार रात का ईद मिलादुन्नबी का जलसा आयोजित हुआ। जलसे में बलरामपुर से आए मौलाना मसीहुद्दीन हशमती ने तकरीर पेश करते हुए काह कि इंसान को अपने गुनाहों का हिसाब यहीं पर देना होता है। अल्लाह की रहमत अच्छे लोगों पर ही बरसती है। उन्होंने कहा कि मनुष्य कितनी भी तरक्की क्यों ना कर लें परंतु ऊपर वाले के सामने वह तुच्छ ही रहेगा। इस मौके पर नूरपुरा कादरी मस्जिद के इमाम मौलाना मुख्तार अहमद अब्दुल हफीज कादरी ने जलसे कि सदारत की। जबकि मौलाना ताहीर रजा़ हशमती ने निजामत की। शायरे इस्लाम अब्दुल हफीज कादरी ने इस्लामी शायरी मुजफर रज़ा ने नात पेश की। बज्मे गौसे ख्वाजा रजा सुन्नी नौजवान कमेटी ने जलसे का आयोजन किया। मोहम्मद आसिफ, नाजिम अहमद, अरफान अली, मोहम्मद साजिद, नौशाद अली, शब्बीर अहमद, इसाक अहमद ने व्यवस्थाएं संभाली।
bho_Deva hin_Deva